সোভিয়েত ইউনিয়নে ১৯৮০-র দশকে গর্বাচেভ যখন গ্লাসনস্ত (মুক্তনীতি) ও পেরেস্ত্রৈইকা (পুনর্গঠন) জারি করেন, যুক্তরাষ্ট্র ও যুক্তরাজ্য তখনই বুঝে ফেলে যে, সোভিয়েত ইউনিয়নের দিন শেষ হয়ে এসেছে। সমাজতন্ত্রকে তখন থেকে তারা একটি আবেদনহীন মতবাদ মনে করে চলে। যুক্তরাষ্ট্রের প্রেসিডেন্ট রোনাল্ড রিগ্যান ও যুক্তরাজ্যের প্রধানমন্ত্রী মার্গারেট থ্যাচার তখন সিদ্ধান্তে পৌঁছেন যে, সাম্রাজ্যবাদের বিরুদ্ধে গণতন্ত্র অত্যন্ত বিপজ্জনক আদর্শরূপে সামনে আসবে। সাম্রাজ্যবাদী স্বার্থে এর মোকাবিলার জন্য তারা তখন উদার গণতন্ত্র প্রচার করতে থাকেন।